“ Вяртанне ў Гузні ” — выстава, прысвечаная адной маленькай вёсачцы Дзятлаўскага раёна, якая знаходзіцца ля Нёмана. Аднойчы пабываўшы ў гэтых мясцінах, Алесь Адамавіч прыкіпеў душой да Дзятлаўшчыны, да маленькай вёсачкі. “Тут цішыня, тут добра працуецца. Амаль дзесяць гадоў прыязджаю сюды і набываю энергічны зарад, якога хапае надоўга. Лес — гэта Храм, рака — Філасофія, дубовы гай — выставачная зала, а людзі, з якімі я сябрую — працавітыя і чыстыя,”- адзначае Алесь Адамавіч.